作者：刘克庄
词牌/韵律：解连环

paragraphs: 旁人嘲我。
甚鬓毛都秃，齿牙频堕。
不记是、何代何年，尽元祐熙宁，侬常喑麽。
退下驴儿，今老矣、岂堪推磨。
要挂冠神武，几番说了，这回真个。
亲朋纷纷来贺。
况弟兄对榻，儿女团坐。
愿世世、相守茅檐，便宰相时来，二郎休作。
白伫乌巾，谁信道、神仙曾过。
拣人间、有松风处，曲肱高卧。